Gvatemalos ir Lietuvos santykiai

Gvatemalos ir Lietuvos santykiai – dvišaliai tarptautiniai santykiai tarp Gvatemalos ir Lietuvos.

Dvišaliai santykiai siekia Tarpukarį – Gvatemala 1923 m. vasario 26 d. pripažino Lietuvos nepriklausomybę, vėliau užmegzti diplomatiniai santykiai. Dar kartą diplomatiniai santykiai tarp valstybių atkurti 1993 m. gruodžio 14 d.

Abi šalys yra Jungtinių Tautų narės.

Lietuvoje 2022 m. pradžioje gyveno du Gvatemalos piliečiai, 2018 m., garbės konsulės teigimu, – trys vienuolės ir vienas studentas Vytauto Didžiojo universitete.Asta Naumenko Meschino: „Gvatemala mane pasirinko – ne aš ją“ (Žmonės.lt) Gvatemaloje nėra vietinės lietuvių bendruomenės, nors nuo XXI a. pradžios yra gyvenančių pavienių lietuvių.Lietuvė savo sprendimu šokiravo tėvus: saulės paieškos ją nuvedė iki Gvatemalos (LRT.lt)

Gvatemala yra Lietuvai akreditavusi nepaprastąjį ir įgaliotąjį ambasadorių (reziduoja Švedijoje). Lietuva nėra akreditavusi savo ambasadoriaus Gvatemalai. Vilniuje veikia Gvatemalos Respublikos garbės konsulatas, Gvatemalos mieste – Lietuvos garbės konsulatas.

 Santykių istorija 

 Ankstyvieji kontaktai 
1923 m. vasario 26 d. Gvatemala pripažino Lietuvos nepriklausomybę de jure. Tarpukariu tarp valstybių buvo užmegzti santykiai, tačiau konsulatų įsteigta nebuvo.  Nėra žinių apie tuomet Gvatemaloje gyvenančius lietuvius, nors žinoma, kad į Gvatemalą buvo atvykusių Lenkijos žydų.

Lietuvą okupavus SSRS, Kazimieras Graužinis Gvatemalos Vyriausybei per įgaliotąjį ministrą Buenos Airėse pasiuntė protesto notą. Yra duomenų, kad SSRS okupacijos metais Gvatemala palaikė ryšius su Lietuvos diplomatinėmis atstovybėmis  ir nors, kaip ir Paragvajus ar Venesuela, vengė aktyvesnių aneksijos nepripažinimo išraiškos formų siųsdavo savo diplomatinius atstovus į Baltijos valstybių diplomatinius priėmimus.

 Santykiai po 1991 m. 

Santykiai tarp valstybių atkurti 1993 m. Bendradarbiavimas vyksta daugiausiai daugiašaliu formatu Jungtinėse Tautose ir ES-Gvatemalos santykių formatu.

2004 m. gegužės 27-29 dienomis Meksikos mieste Gvadalacharoje dienomis vykstančiame Europos Sąjungos, Lotynų Amerikos ir Karibų jūros valstybių bei vyriausybių vadovų susitikime Lietuvą atstovaujantis Lietuvos užsienio reikalų ministerijos sekretorius Šarūnas Adomavičius susitiko su Gvatemalos užsienio reikalų viceministru.URM sekretorius Meksikoje susitiko su Karibų jūros bei Centrinės Amerikos šalių diplomatais (Lietuvos Respublikos užsienio reikalų diplomatai)

2013 m. Gvatemala išreiškė palaikymą Lietuvai, šiai siekiant tapti nenuolatine Jungtinių Tautų Saugumo Tarybos nare, o 2012 m. pasirašytas Europos Sąjungos ir Centrinės Amerikos Asociacijos, kuriai priklauso Gvatemala, susitarimas.Prezidentė priėmė Gvatemalos ambasadoriaus skiriamuosius raštus | Lietuvos Respublikos Prezidentas (lrp.lt) 

2017 m. Gvatemaloje atidarytas Lietuvos garbės konsulatas (garbės konsule paskirta Roksana Mišelė Prieto Andradė), o 2018 m. Vilniuje atidarytas Gvatemalos garbės konsulatas (garbės konsule paskirta Asta Naumenko Meschino).Vilniuje atidarytas Gvatemalos garbės konsulatas

 Švietimo, mokslo ir technologiniai mainai ir kultūrinis bendradarbiavimas 
Gvatemaloje paskaitas skaitęs yra skaitęs lietuvių profesorius Algis Mickūnas. 1999 m. jis čia įsteigė Globalizacijos studijų centrą.

2009 m. Gvatemaloje skambėjo Lietuvos himnas – jį Mindaugo karūnavimo dienos proga Gvatemalos džiunglėse, kartu su gvatemaliečių čiabuviais, sugiedojo du lietuviai.„Ambersail“ artėja prie Lietuvos krantų („Verslo žinios“, 2009 m. liepos 4 d.)

2016 m. Gvatemaloje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“.

 Ekonominiai santykiai 
2018 m. duomenimis, prekybos apyvarta tarp Lietuvos ir Gvatemalos siekė 1,76 mln. eurų.

Prekybos balanse dominuoja eksportas iš Lietuvos į Gvatemalą.

 Eksportas sudaro 919,8 tūkst. eur.
 Importas sudaro 839,3 tūkst. eurų.

 Metai  2016  2017  2018 Eksportas į Gvatemalą (tūkst. eur.) 294,8  659,0  919,8 Importas iš Gvatemalos (tūkst. eur.) 0,3 657,2  839,3

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Gvatemalos piliečių skaičius Lietuvoje 0  1  1  2

 Pasiuntinių ir ambasadorių sąrašas 

 Pasiuntiniai Lietuvai 
 2006-2009 m. – Susana Bariions BeltranenaLietuvos Respublikos Prezidento Valdo Adamkaus veikla 2006–2007 metais
 2009-2013 m. – Fernandas Molina-Chironas (rezidavo Stokholme)
 2013-2017 m. – Chorchė Rikardas Puceisas Urigenas
 2017-2021 m. – Fransiskas Robertas Grosas Ernandesas-Krameris (rezidavo Stokholme)
 nuo 2021 m. – Georchesas de la Ročė (reziduoja Stokholme)

 Pasiuntiniai Gvatemalai 
Lietuva Gvatemalai savo ambasadoriaus akreditavusi nėra.

 Šaltiniai 

 Literatūra 


 Nuorodos 
  | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (mfa.lt) 

Kategorija:Lietuvos diplomatiniai santykiai
Kategorija:Gvatemala